**Előterjesztés**

A Balaton-Nagybereki Vízitársulat Küldöttgyűlésének 2019.05.30.-i ülésére.

**Tárgy:** Taglista aktualizálása.

**Tisztelt Küldöttgyűlés!**

A vízitársulatok működésére vonatkozó 2009 évi CXLIV törvény 9.§.(4).b.) bekezdése alapján az Alapszabályunk mellékletét képezi a tagok listája, - meghatározott adatokkal.

Társulatunk 2010 évi megalakulásakor az alakuló ülés elfogadta az Alapszabályt, így vele a taglista mellékletet is. Törvényi előírás a taglista adat állományának évenkénti frissítése.

Legutoljára a 2017-es évben történt a taglista frissítése, melyet a Küldöttgyűlés az alábbiak szerint hagyott jóvá:

**9/2017.(05.19.) sz. határozat**

***A Küldöttgyűlés jóváhagyja az előterjesztés mellékletét képező frissített taglistát, és felkéri az ügyvezetést, hogy gondoskodjon a megfelelő formában történő cégbírósági beadásáról!***

A rendelkezésre álló adatok alapján megállapítható volt, hogy a taglista állományában 2017 év során változás nem történt, ezért a 2018 évi Küldöttgyűlés 7/2018.(05.25.) sz. határozatával ezt megállapította, és így az évenkénti frissítési kötelezettségünknek eleget tettünk. Mivel változás a 2018. évben sem történt a taglistában, a jogszabályi kötelezettségünknek eleget teszünk, ha a 2016 évi és a 2017 évi , - a tárgyban hozott határozatot a mai Küldöttgyűlésen is megerősítjük.

Fentiek alapján javaslom, hogy a mellékelt frissített taglistát a rendelkezésre álló adatokkal a Küldöttgyűlés fogadja el, és elfogadása után az ügyvezetés intézkedjen a cégbírósági beadásáról!

**Határozati javaslat:**

**A Küldöttgyűlés jóváhagyja az előterjesztés mellékletét képező frissített taglistát, és felkéri az ügyvezetést, hogy gondoskodjon a megfelelő formában történő cégbírósági beadásáról!**

Kelt: Kéthely Sári puszta 2019.05.20.

Csató András

IB Elnök